**Εργαστήρια Δεξιοτήτων-Θεματική ενότητα «Δημιουργώ και Καινοτομώ»**

Στα πλαίσια της Θεματικής ενότητας των Εργαστηρίων Δεξιοτήτων **«Δημιουργώ και Καινοτομώ» με υποθεματική τη Γνωριμία με τα επαγγέλματα,** πραγματοποιήθηκε στην Β΄ τάξη του σχολείου μας, το εκπαιδευτικό πρόγραμμα με τίτλο «Ποιο είναι το επάγγελμά σου; »

Σκοπός του συγκεκριμένου προγράμματος ήταν μέσα  μέσα από τις προτάσεις του, οι μαθητές/τριες να γνωρίσουν τα επαγγέλματα, να περιγράψουν το επάγγελμα που τους αρέσει αιτιολογώντας την επιλογή τους, να εξοικειωθούν με το σχετικό λεξιλόγιο και να συζητήσουν για τα κριτήρια με τα οποία οι άνθρωποι επιλέγουν το επάγγελμά τους. Παράλληλα, μέσα από ένα «άλμα» στο παρελθόν ξαναζωντάνεψαν επαγγέλματα που χάθηκαν.

Σε όλη τη διάρκεια των εργαστηρίων, μας επισκέφτηκαν στο σχολείο επαγγελματίες που μας μίλησαν για τη δουλειά τους και απάντησαν στις ερωτήσεις των παιδιών.

Στο δεύτερο μέρος του προγράμματος, οι μαθητές έμαθαν τί σημαίνει πληροφορία και πώς αυτή χρησιμοποιείται σε ένα επάγγελμα, αυτό του Ξεναγού.

Τα παιδιά, έγιναν τα ίδια ξεναγοί των μεγαλύτερων μνημείων της Θεσσαλονίκης, μαθαίνοντας γι αυτά, μέσα από τις έννοιες «Μνημείο», «Ξενάγηση».

Τέλος στα πλαίσια της καινοτομίας της θεματικής ενότητας, τα παιδιά, έκαναν την ξενάγηση του σχολείου μας, η οποία πήρε τη μορφή κωδικού QR που διαβάζεται με σάρωση.

Πατώντας στην παρουσίαση [**«Ποιο είναι το επάγγελμά σου; »**](https://docs.google.com/presentation/d/e/2PACX-1vT8owPGfV86eRfGQKjJktFE4tAzgrpgsG8MXhUJCshqBmopSFPh_UJ6TkHgRHhfxDKCUZiL2FU-FjNS/pub?start=false&loop=false&delayms=3000) θα δείτε εικόνες ,και πληροφορίες από το πρόγραμμα, καθώς και την ξενάγηση του σχολείου μας, η οποία περιέχεται και στον παρακάτω κωδικό.

Υπεύθυνη Εργαστηρίων Δεξιοτήτων Β΄ τάξης: ΣΠΑΝΟΥ ΚΩΝΣΤΑΝΤΙΝΙΑ Ε.Φ.Α